**VOLONTERESKI KLUB** OŠ PREČKO **ZELENI PRIJATELJI**

NASTAVLJA RADOVE U ŠKOLSKOM VRTU

Nakon više od 2 mjeseca izbivanja učenika iz škole, školskog dvorišta… članovi i članice Školskog volonterskog kluba odlučili su iskoristiti još malo preostalog vremena do kraja nastave kako bi nastavili s radovima u školskom vrtu…

**Kako je nastala ideja o školskom vrtu i vanjskoj učionici?**

Nastala je u suradnji s Udrugom Zeleni klik koja je početkom ožujka 2019. godine započela s provedbom dvogodišnjeg projekta pod nazivom Kvartovske veze (nisu bezveze), koji se provodi u sklopu **Švicarsko-hrvatskog programa suradnje**, a sufinancira ga **Ured za udruge Vlade Republike Hrvatske**.

Projekt je sveobuhvatno zamišljen: u dvije osnovne škole gradske četvrti Prečko, OŠ Nikole Tesle i OŠ Prečko, pokrenut će se školski volonterski klubovi, koje će osnažiti edukacija o održivom razvoju, volonterstvu i kvalitetnim načinima komuniciranja i donošenja odluka (debata).
Projektom će se povezati obrazovne institucije, udruge, kulturne ustanove i lokalna samouprava te građani putem akcija potaknutih detektiranim problemima u zajednici na polju održivog razvoja.
Proces stvaranja volonterskih klubova i njihove aktivnosti dokumentirat će se putem priručnika za aktivizam koji će se promovirati u Knjižnici grada Zagreba djelatnicima i stručnim suradnicima odgojno-obrazovnih ustanova.

Tako smo najprije osnovali Školski volonterski klub Zeleni prijatelji i tek onda odlučili napraviti školski vrt s vanjskom učionicom. Osmisli smo projekt PUS-PAZIM, UČIM , SADIM ….i hrabro krenuli k ostvarenju naših ciljeva….nadamo da će ovaj projekt dobiti i poticaje MZO-a u iznosu od 20 000, kuna koji smo prijavili i sada strpljivo čekamo objavu rezultata….

CILJEVI PROJEKTA :

Stvoriti i omogućiti uvjete u kojima će školski vrt postati posebno mjesto za povezivanje sa sadržajima nastave, za praktično provjeravanje stečenog teorijskog znanja u školi, ali i mjesto za usvajanje novih praktičnih znanja i vještina koja se mogu steći radom u školskom vrtu.

Omogućiti izvođenje nastave u vanjskoj učionici školskog vrta koja omogućuje jasnu i praktičnu korelaciju sa svim odgojno-obrazovnim predmetima gdje poštivanjem osnovnih principa metodike zornosti i postupnosti učenici mogu naučiti povezivati stečena teorijska znanja s praktičnima.

Omogućiti inkluziju ranjivih skupina društva njihovim uključivanjem u određene aktivnosti u školskom vrtu i provođenju različitih edukativnih radionica u vanjskoj učionici školskog vrta.

Svakom našom motičicom, grabljicama, daščicama koje koristimo za izradu visokih gredica koje su nam zarasle velikom travom i korovom…bili smo bliže našem prvom cilju…. dotjerati i ,,ošišati“ travu kako bismo pripremili zemlju za sadnju raznih biljaka koje strpljivo čekaju da ih male ruke volontera zasade kako bi nam donijele svoje plodove…

Nastavak radova slijedi…